Երեկոյի հանդիսավարն էր ՀՀ վաստակավոր արտիստ Հովհաննես Բաբախանյանը: Հանդիսությանը ներկա մշակութային ու հասարակական գործիչները հոբելյարին շնորհավորելով, հիմնականում խոսեցին նշանակալից ու մնայուն այն ներդրումների մասին, որ իրականացրել է Վ. Աթանյանը արդի կերպարվեստի ասպարեզում ու մանկավարժության բնագավառում: Ցուցադրվեց նկարչի գործունեության մասին պատմող «Ոսկե սարդոստայն» (հեղ. Անահիտ Ադամյան) վավերագրական ֆիլմը` պատրաստված Երեւանի «Նոր արվեստ» ստուդիայում: Վլադիմիր Աթանյանը շնորհակալություն հայտնեց ներկաներին եւ բոլոր նրանց` ում շնորհիվ ու աջակցությամբ կարողացել է իրականացնել իր մտահղացումներն ու ստեղծագործական ծրագրերը: Նույն այս սրահում ներկայացված էին Արվեստի վաստակավոր գործիչ, ՀՀ Պետական մրցանակի դափնեկիր, Կալիֆորնիայի Lifetime Achievement Award Winner, պրոֆեսոր, գեղանկարիչն ու քանդակագործ Վլադիմիր Աթանյանի աշխատանքները: